Familiewinkel nou oop | Netwerk24
Familiewinkel nou oop
Die bestuurspan van die nuwe Pick n Pay Reizis Square is van links Dawie van Zyl (diensafdeling), David Garrett (assistent-winkelbestuurder), Dennis Folkey (mede-eienaar), John Pentz (winkelbestuurder) en Natasha Arends (deli-toesighouer).Foto: Lientjie Mentz
Die splinternuwe Pick n Pay Reizis Square het vanoggend (28/11) om 07:00 in Raymond Mhlabastraat oopgemaak – net betyds vir talle spesiale aanbieding vandag en op Black Friday (29/11).
David Garrett, assistent-bestuurder van die nuwe winkel, nooi klante om self te kom inloer by die stylvolle nuwe winkel. “Dis ’n familiewinkel met alles wat jy van ’n Pick n Pay verwag.”
Spesiaal vir Black Friday, gaan die winkel Vrydag 06:00 oopmaak.
Garrett sê die nuwe winkel het reeds 75 nuwe werksgeleenthede geskep en soos die winkel gevestig raak, sal daar moontlik nog mense aangestel word. “Wat dit opwindend maak, is dat ons vir talle mense wat al jare werkloos is, ’n geleentheid geskep het,” het hy kort voor die opening van die winkel gesê.
Die eienaars van die winkel is Obakeng Motlhodiemeng, Duncan Pentz en Dennis Folkey.
Soos met Pick n Pay Preller Walk, sal daar by Pick n Pay Reizis Square ook benewens die gewone daaglikse vars wegneemkos, elke Donderdag van 16:00 af spesiale etes teen billike pryse beskikbaar wees.
Daar is heelwat parkeerplek wat bereik kan word vanuit Torbetstraat. Talle nuwe winkels open ook binnekort by Reizis Square.